Talerstolen: Om hemmelighedskræmmeri i dansk travsport » TRAVSERVICE
Talerstolen: Om hemmelighedskræmmeri i dansk travsport
Jørgen Sthelis, mangeårig amatørkusk, hesteejer og nu også opdrætter samt bestyrelsesmedlem i Charlottenlund og Skovbo Amatørklub, Charlottenlund og Skovbo Hesteejerforening og DTS har skrevet et indlæg til talerstolen om den aktuelle situation.
Man må undres over, at alle beslutninger i dansk travsport skal træffes i dybeste hemmelighed.
Og hvorfor kan intet debatteres?
Nu den nyeste jubelhistorie om at dansk travsport er solgt til Sverige!
Det ser da umiddelbart ud som en fantastisk god ide at samarbejde med Sverige om spillet.
Vi er allerede stillet en mindre præmiestigning i udsigt i Danmark.
Men er det virkelig nødvendigt, at sælge hele travsporten for at lave spilsamarbejde?
Apropos præmiestigning!
Dansk travsport tilføres over 30 millioner kroner mere i 2018 end i 2017.
Men kun de fire millioner kommer ud til præmier.
Hvad bruges resten til, og hvorfor er det hemmeligt?
Hvad betyder det, at vi skal køre under det Svenske reglement?
Det er da muligt, at det bliver tillempet til danske forhold, men hvorfor kommer det ikke frem?
Og er der ingen ulemper?
Hvad vil salget medføre på længere sigt?
F.eks. indlemmelse af den danske stambog i den svenske?
Opdrætterne vil sikkert blive glade for bedre opdrætterpræmier, og så lever de jo nok med, at der ikke længere er et Dansk Opdrætningsløb, et Dansk Trav Kriterium eller et Dansk Trav Derby.
Der er jo alligevel kun 12 heste med i hvert af dem!
I meget lang tid har Henrik Friis fremhævet, at "det store dyr i åbenbaringen" skulle være det nye spilleselskab, som DH skulle lave.
Men vupti, så købte ATG et spilleselskab i Danmark, som DH så bliver kunde hos.
Men hvor blev så den store fidus af?
Nu var der så præmiestigningen, ja samlet ca. 12%, men det dækker over en direkte nedgang i hverdagsløbene på Lunden, men ganske vist en større stigning på flere baner i Jylland.
Dette er Lunden – ikke overraskende – særdeles utilfredse med, og sender en meget gennemarbejdet argumentation til DTC, men larmende tavshed!!!!
Intet svar, ingen debat. Hvorfor?
Det virker som om DTC og DH, har glemt deres rødder.
Faktisk kom banerne først, og dannede DTC for at samle registreringer og senere den fælles del af administrationen og til at varetage alle banernes politiske interesser.
Ærlig talt, det er et ret lukket forum!
DH blev skabt af DTC som et driftsselskab – for at skabe stordriftsfordele på især indkøb, sponsorsalg og administration.
De to første punkter er de ikke rigtig kommet i gang med endnu.
Og hvad har de sparet på administrationen?
Hvorfor er der ingen der stiller spørgsmål og stiller dem til regnskab?
15. december 2017 ved 5:03 | #
Jeg er mere end 100% enig.
Det er nogen tid siden at jeg blev lidt mistroisk omkring hele denne sag, som jo er nødvendig for bare at skabe tålelige forhold indenfor Væddeløbssporten. Tingene der er sagt og videre givet har ikke passet sammen.
Det hele er tilsyneladende forhandlet af et par mennesker uden forståelse for ganske enkle forhold indfor Sporten. Jeg har svært ved at se disse personer, med manglende erfaring indfor forretningsverdenen, skulle være istand til at lande en aftale der vil være til gavn for hestesporten.
Jeg viste at vi var kørt af sporet.
Værst er, at det er der ingen af de reelle ansvarlige der er bekendt hermed.
For noget tid siden læste jeg et "notat", hvoraf det fremgik at ATG nu ville sprede sine vinger og blive et rigtigt SPILLESELSKAB, incl lotto og forhågenlig spil på heste i Norge og Danmark. …….vi har kun set begyndelsen!!!
Og "vores folk" – (de to) har drevet gæk med os alle andre,
Desværre tror jeg ikke at disse to mennesker er klar over hvorledes Væddeløbssporten vil blive stillet i fremtiden.